Oliver Goldsmith

Oliver Goldsmith (Ballymahon, Irlanda, 1728ko azaroaren 10a - Londres, 1774ko apirilaren 4a) anglo-irlandar idazlea izan zen.

Lan eginez ordaindu zituen ikasketak Dublinen. Edinburgon Medikuntza ikasketak egin zituen, ondoren Frantzia, Suitza eta Italia oinez egin zituen, eta bidaia haren berri eman zuen The Traveller (1764, Bidaiaria) liburuan. Bere garaiko ideiak eta ohiturak kritikatu zituen berak sortu zuen The Bee egunkarian (1759), eta bertan argitaratu zituen bere olerkirik onenak ere. The Vicar of Wakefield (1766, Wakefieldgo bikarioa) eleberriak egin zuen ezagun. The Good-Natured Man (1768, Gizon zintzoa) antzerkian bere garaiko sentiberatasuna kritikatzen du. The Deserted Village (1770) poeman nekazaritza hartu zuen gaitzat. English History (1771) historia-liburua ere idatzi zuen.

 Erreferentziak 

Kategoria:Irlandako poetak
Kategoria:Longford konderriko jendea
Kategoria:Londresen hildakoak
Kategoria:Index Librorum Prohibitorum
Kategoria:Giltzurruneko gutxiegitasunaren ondorioz hildakoak
Kategoria:Edinburgheko Unibertsitateko ikasleak